
PAŠVALDĪBAS DOMES SĒDES PROTOKOLA IZRAKSTS


	Ogrē, Brīvības ielā 33
	Nr.10
	2026. gada 30. jūlijā



27.
[bookmark: _Hlk524074584]Par Ogres novada pašvaldības saistošo noteikumu Nr.12/2026 “Grozījumi Ogres novada pašvaldības 2026. gada 29. janvāra saistošajos noteikumos Nr. 1/2026 “Par Ogres novada pašvaldības 2026. gada konsolidēto budžetu”” izdošanu

	Izskatot Ogres novada pašvaldības Centrālās administrācijas Budžeta nodaļas sagatavotos priekšlikumus par 2026. gada budžeta grozījumiem, ir iesniegti grozījumi Ogres novada pašvaldības 2026. gada 29. janvāra saistošajos noteikumos Nr. 1/2026 “Par Ogres novada pašvaldības 2026. gada konsolidēto budžetu””. Šie grozījumi veikti atbilstoši normatīvajos aktos apstiprinātajai budžeta ieņēmumu, izdevumu un vadības funkciju klasifikācijai, ņemot vērā faktiski nepieciešamo līdzekļu daudzumu investīciju projektu realizācijai, budžeta iestāžu uzturēšanai un citu ar likumu noteikto pašvaldības funkciju realizēšanai.
Pamatojoties uz likumu “Par pašvaldību budžetiem”, likumu “Par budžetu un finanšu vadību”, Pašvaldību likuma 10. panta pirmās daļas 1. punktu, 47. panta pirmo daļu, 48. panta pirmo un otro daļu, 

balsojot: ar 12 balsīm "Par" (Andris Krauja, Artūrs Mangulis, Atvars Lakstīgala, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Pāvels Kotāns, Raivis Rubīns, Raivis Ūzuls), "Pret" – 2 (Mariss Martinsons, Matīss Mežaks), "Atturas" – 6 (Dace Kļaviņa, Kārlis Ansons, Kārlis Avotiņš, Rūdolfs Kudļa, Santa Ločmele, Uldis Skudra), "Nepiedalās" – nav,
Ogres novada pašvaldības dome NOLEMJ:

1. Izdot Ogres novada pašvaldības saistošos noteikumus Nr.12/2026 “Grozījumi Ogres novada pašvaldības 2026. gada 29. janvāra saistošajos noteikumos Nr. 1/2026 “Par Ogres novada pašvaldības 2026. gada konsolidēto budžetu”” (turpmāk – Noteikumi) pielikumā.
2. Uzdot Ogres novada pašvaldības (turpmāk – Pašvaldība) Centrālās administrācijas Budžeta nodaļai triju darbdienu laikā pēc Noteikumu un paskaidrojuma raksta parakstīšanas elektroniskā veidā nosūtīt tos Viedās administrācijas un reģionālās attīstības ministrijai zināšanai.
3. Uzdot Pašvaldības Centrālās administrācijas Juridiskajai nodaļai triju darbdienu laikā pēc Noteikumu un paskaidrojuma raksta parakstīšanas nosūtīt tos publicēšanai oficiālajā izdevumā “Latvijas Vēstnesis”.
4. [bookmark: _GoBack]Uzdot Pašvaldības Centrālās administrācijas Komunikācijas nodaļai pēc Noteikumu spēkā stāšanās publicēt Noteikumus pašvaldības laikrakstā “Savietis” un pašvaldības oficiālajā tīmekļvietnē. 
5. Uzdot Pašvaldības Centrālās administrācijas Kancelejai pēc Noteikumu spēkā stāšanās nodrošināt:
5.1. Noteikumu brīvu pieeju Ogres novada pašvaldības ēkā;
5.2. Ogres novada pašvaldības 2026. gada 29. janvāra saistošo noteikumu Nr. 1/2026 “Par Ogres novada pašvaldības 2026. gada konsolidēto budžetu” aktuālo redakciju.
6. Uzdot Ogres novada pašvaldības pilsētu un pagastu pārvalžu vadītājiem pēc Noteikumu spēkā stāšanās nodrošināt to brīvu pieeju  pašvaldības pilsētu un pagastu pārvaldēs.
7. Kontroli par lēmuma izpildi uzdot Ogres novada pašvaldības izpilddirektoram.


(Sēdes vadītāja,
domes priekšsēdētāja A. Kraujas paraksts)

